OpenLLM-France/wikimedia huggingface dataset:
# Manuel de Saralegui y Medina

Manuel de Saralegui y Medina (Ferrol, Corunya, Galícia, 4 de juny de 1851 — Madrid, 20 d'agost de 1926), fou un marí, filòleg i historiador gallec, fill del marí i publicista Leandro de Saralegui y Fernández-Núñez, germà del marí, historiador i acadèmic Leandro de Saralegui y Medina, oncle del marí i sociòleg Alfredo de Saralegui y Casellas i besoncle de l'historiador de l'art i erudit Leandro de Saralegui y López-Castro.
Capità de Corbeta de l'Armada Espanyola (retirat), fou fill de l'intendent de Marina Leandro de Saralegui y Fernández-Núñez (Ferrol, 1814 - 1893) i Josefina de Medina y Canals (Tui, Pontevedra, Galícia, 1821-Ferrol, 1888), filla de Juan de Medina, coronel governador de Tui. L'any 1913, amb motiu dels seus treballs lexicogràfics, va ser elegit acadèmic de número de la Reial Acadèmia Espanyola, cadira j, de la qual va prendre possessió el 31 de maig de 1914 amb el discurs titulat El desarrollo del léxico: neologismos, extranjerismos. Va ser també corresponent a Madrid de les Reials de la Història (1904), Galega (1910), cofundada pel seu germà Leandro de Saralegui y Medina, i Sevillana de Buenas Letras (1916). Fou membre de la Real Sociedad Económica Matritense de Amigos del País i cap d'adquisicions de la Compañía Arrendataria de Tabacos.

## Obres destacades

* Lo siento mucho: consideraciones y documentos relativos al famoso ingenio del hidalgo Blasco de Garay (1913). Madrid: Imp. Hijos de M. G. Hernández.
* Alonso de Santa Cruz: inventor de las cartas esféricas de navegación (1914). Madrid: Imp. Hijos de M. G. Hernández.
* Refranero español naútico y metereológico (1917). Sevilla: Extramuros (2009).
* Los monumentos megalíticos en España (1918). Madrid: Imp. Hijos de M. G. Hernández.
* Escarceos filológicos. Colección de artículos publicados en varias revistas (1926-28). Madrid: Espasa-Calpe (4 v.).

## Honors i distincions

* Gran Creu d'Isabel la Catòlica

## Referències

* ↑ Coneguda com Pepina Saralegui. Filla de Juan de Caabeyro, capità de Fragata de l'Armada Espanyola, i germana de Manuel de Caabeyro y Lago, diplomàtic. Diversos autors (1918). El abanico de la señora de Saralegui. Madrid: Imprenta de los Hijos de M. G. Hernández. (Llibre d'autògrafs obsequi d'Adela Ginés, vídua de Pedregal.) Vidal y de Barnola, L.-A. (1975). Genealogía de la familia Franco. Madrid: Editora Nacional, 153.
* ↑ Biografia de Manuel de Saralegui y Medina per Hugo Rovira de Saralegui a l'article «Saralegui». L'Enciclopèdia.cat. Barcelona: Grup Enciclopèdia Catalana.
* ↑ Fitxa a la Reial Acadèmia Espanyola. [Consulta: 21 de març de 2016]
* ↑ Vidal y de Barnola (1975, 153).
* ↑ «Saralegui (llinatge)». L'Enciclopèdia.cat. Barcelona: Grup Enciclopèdia Catalana
* ↑ Vidal y de Barnola (1975, 138).

## Enllaços externs

* Obres al Catàleg Col·lectiu de les Universitats de Catalunya
# Mostreig de transformació inversa

El mostreig de transformació inversa (també conegut com a mostreig d'inversió, la transformació integral de probabilitat inversa, el mètode de transformació inversa, transformada de Smirnov o la regla d'or) és un mètode bàsic per al mostreig de nombres pseudoaleatoris, és a dir, per generar números de mostra a aleatòria de qualsevol distribució de probabilitat donada la seva funció de distribució acumulada.
El mostreig de transformació inversa pren mostres uniformes d'un nombre $u$ entre 0 i 1, interpretat com una probabilitat, i després retorna el nombre més petit $x\in \mathbb {R}$ de tal manera que $F(x)\geq u$ per a la funció de distribució acumulada $F$ d'una variable aleatòria. Per exemple, imagineu-ho $F$ és la distribució normal estàndard amb mitjana zero i desviació estàndard u. La taula següent mostra mostres extretes de la distribució uniforme i la seva representació en la distribució normal estàndard.
| $u$ | $F^{-1}(u)$ |
| .5 | 0 |
| .975 | 1,95996 |
| .995 | 2,5758 |
| .999999 | 4,75342 |
| 1-2 $^{−52}$ | 8.12589 |
Cal escollir aleatòriament una proporció de l'àrea sota la corba i retornant el nombre del domini de manera que exactament aquesta proporció de l'àrea es produeixi a l'esquerra d'aquest nombre. Intuïtivament, és poc probable que escollim un nombre a l'extrem de les cues perquè hi ha molt poca àrea que requeriria triar un nombre molt proper a zero o un.Computacionalment, aquest mètode implica calcular la funció quantil de la distribució, és a dir, calcular la funció de distribució acumulada (CDF) de la distribució (que associa un nombre del domini a una probabilitat entre 0 i 1) i després invertir aquesta funció. Aquesta és la font del terme "invers" o "inversió" en la majoria dels noms d'aquest mètode. Tingueu en compte que per a una distribució discreta, calcular el CDF no és en general massa difícil: simplement sumem les probabilitats individuals per als diferents punts de la distribució. Per a una distribució contínua, però, hem d'integrar la funció de densitat de probabilitat (PDF) de la distribució, cosa que és impossible de fer analíticament per a la majoria de distribucions (inclosa la distribució normal). Com a resultat, aquest mètode pot ser computacionalment ineficient per a moltes distribucions i es prefereixen altres mètodes; tanmateix, és un mètode útil per construir mostrejos d'aplicació més general, com els basats en el mostreig de rebuig.

## Referències

* ↑ «Inverse Transform Sampling | Brilliant Math & Science Wiki» (en anglès). https://brilliant.org.+[Consulta: 4 gener 2023].
* ↑ DenAdel, Alan. «Inverse Transform Sampling» (en anglès). https://agdenadel.github.io.+[Consulta: 4 gener 2023].
* ↑ «Inverse Transform Sampling» (en anglès). https://stephens999.github.io.+[Consulta: 4 gener 2023].
* ↑ «python - Inverse transform sampling» (en anglès). https://codereview.stackexchange.com.+[Consulta: 4 gener 2023].
# Wakefieldita-(Y)

La wakefieldita-(Y) és un mineral de la classe dels fosfats, que pertany al grup de la xenotima. Rep el seu nom per la ciutat de Wakefield, situada a prop de la localitat tipus, la pegmatita Evans-Lou.

## Característiques

La wakefieldita-(Y) és un fosfat de fórmula química Y(VO₄). Va ser aprovada com a espècie vàlida per l'Associació Mineralògica Internacional l'any 1969. Cristal·litza en el sistema tetragonal. La seva duresa a l'escala de Mohs és 5. És l'anàleg amb itri de la wakefieldita-(Ce), la wakefieldita-(La) i la wakefieldita-(Nd).
Segons la classificació de Nickel-Strunz, la wakefieldita-(Y) pertany a «08.A - Fosfats, etc. sense anions addicionals, sense H₂O, només amb cations de mida gran» juntament amb els següents minerals: nahpoïta, monetita, weilita, švenekita, archerita, bifosfamita, fosfamita, buchwaldita, schultenita, chernovita-(Y), dreyerita, wakefieldita-(Ce), xenotima-(Y), pretulita, xenotima-(Yb), wakefieldita-(La), wakefieldita-(Nd), pucherita, ximengita, gasparita-(Ce), monacita-(Ce), monacita-(La), monacita-(Nd), rooseveltita, cheralita, monacita-(Sm), tetrarooseveltita, chursinita i clinobisvanita.

## Formació i jaciments

Va ser descoberta a la mina Evans-Lou, al llac Saint-Pierre, a Les Collines-de-l'Outaouais RCM, Outaouais (Quebec, Canadà). També ha estat descrita a la mina Montaldo, a Borgata Oberti (Piemont, Itàlia), i a tres indrets dels Estats Units: als monts White Tank (Comtat de Maricopa, Arizona), a la prospecció d'urani del riu Huron (Comtat de Baraga, Michigan), i al canó Paramount (Comtat de Sierra, Nou Mèxic).

## Referències

* ↑ «Wakefieldite-(Y)» (en anglès). Mindat. [Consulta: 22 setembre 2017].
# Guan ventre-rogenc

El guan ventre-rogenc (Penelope ochrogaster) és una espècie d'ocell de la família dels cràcids (Cracidae) que habita regions forestals de l'est i sud del Brasil.
# Geert van Istendael

Geert van Istendael (Ukkel, 29 de març 1947) és un escriptor, poeta i assagista belga de llengua neerlandesa.

## Biografia

Geert van Istendael naix a una família catòlica, erudita i amb un interès internacional. El seu pare era el secretari del Sindicat internacional cristià. De 1947 a 1953 la família s'està a Utrecht als Països Baixos.
Van Istendael estudiava sociologia i filosofia a la Universitat Catòlica de Lovaina. Després dels seus estudis treballà com a cercador científic al Fonds voor Wetenschappelijk Onderzoek (en català Fons de recerca científica) especialitzat en urbanisme. Des del 1978 va esdevenir col·laborador a la ràdio i televisió nacional (BRT) de parla neerlandesa. S'especialitza en la història belga i alemanya.
El 1978 debuta amb Bomen wijzen niet maar wuiven (traducció Arbres no indiquen res, et saluden). El 1993 va abandonar la televisió per a esdevenir escriptor a jornada plena i establir-se a Sint-Lambrechts-Woluwe.
Escriu molts llibres ben documentats amb el tema Brussel·les i Bèlgica, crítics del nacionalisme flamenc simplista, crítics del cripto-catolicisme d'estat belga i adepte de la laïcitat, caracteritzats per a un amor-odi pel seu país i una ironia tan erudita com esquerpa, amb un gran sentit de la polèmica. Sosté el moviment per a la reobertura del riu Zenne, colgat al segle xix a Brussel·les. El 1995 va obtenir el premi Geuzenprijs, un premi de l'associació gantenca 't Zal wel gaan que vol premiar persones que actuen per a un laïcisme obert, multicultural i per al lliure examen sense complexos.

## Bibliografia

Una de les seves obres mestres és Het Belgisch labyrint of de schoonheid der wanstaltigheid (1989) (traducció: El laberint belga o la bellesa de la monstruositat). Al seu llibre Arm Brussel (Pobre Brussel·les) pinta un retrat històric, cultural i urbanístic de la seva ciutat (1992).

### Polèmica

El seu esperit polèmic es troba als llibres
* Bekentenissen van een reactionair (1994 (Confessions d'un reaccionari)
* Anders is niet beter (1997) (Diferent no és pas millor)
* Nieuwe uitbarstingen (1999) (Noves explosions)

### Novel·les

* Verhalen van het Heggeland (1991)
* Altrapsodie (1997) (candidat pel premi NCR i pel premi ECI.

### Poesia

* De iguanodons van Bernissart. Een Belgisch gedicht 1983 (Els iguanodons de Bernissart, un poema belga)
* Plattegronden (1987) és una evocació poetica de la seva ciutat de Brussel·les i una reflexió a propòsit de la força pictural d'en James Ensor.
* El tema Brussel·les torna als seus reculls Het geduld van de dingen (1996) (La paciència de les coses) i Taalmachine (2001) (La màquina de la llengua).

### Traduccions

Van Istendael va traduir obres de Goethe, Heine, Brecht, Heinz Kahlau, Erich Fried i Urs Widmer de l'alemany al neerlandès.

## Referències

* ↑ van Bork, G.J. «Istendael, Geert van» (php) (en neerlandès). Schrijvers en dichters (dbnl biografieënproject I). DBNL, 2006 [Consulta: 2 abril 2014].
# Maad Ibrahim

Maad Ibrahim (Iraq, 30 de juny de 1960) és un exfutbolista iraquià de la dècada de 1980.
Fou internacional amb la selecció de futbol de l'Iraq amb la qual participà a la Copa del Món de futbol de 1986. Pel que fa a clubs, destacà a Al Tayaran i Al-Rasheed Club.

## Referències

* ↑ 1986 FIFA World Cup Mexico Arxivat 2011-10-03 a Wayback Machine.
* ↑ Hassanin Mubarak. «Player Database». iraqsport.com. Arxivat de l'original el June 18, 2001.
* ↑ Maad Ibrahim a National-Football-Teams.com (anglès)
# Corre-soques de les palmeres

El corre-soques de les palmeres (Berlepschia rikeri) és una espècie d'ocell de la família dels furnàrids (Furnariidae) i única espècie del gènere Berlepschia.

## Descripció

* Mesura uns 22 cm de llarg i pesa uns 37 g.
* Adult amb cap, coll, clatell, i parts inferiors a ratlles blanques i negres. Dors, ales i cua marró rogenc, amb primàries negres.

## Hàbitat i distribució

Habita entre les palmeres del gènere Mauritia, a les terres baixes del sud de Veneçuela, Guyana, Surinam, Guaiana Francesa, Brasil septentrional i amazònic, extrem sud-est del Perú i nord de Bolívia.

## Referències

* 1 2 Hilty, Steven L. (2003) Birds of Venezuela: 488, Pl.39. Princeton University Press.
* ↑ Fitxa de Berlepschia rikeri WikiAves (portuguès)
# Mostreig Determinístic (algorisme genètic)

Mètode de selecció proporcional a l'aptitud, proposat com a millora del mètode de Selecció de la ruleta
Similar al mètode de selecció sobrant estocàstic però requereix ordenació.
# Wendy Benson

Wendy Benson (Nova York, 8 de juliol de 1971) és una actriu estatunidenca.

## Biografia

Va fer el paper de Julie Harris en la pel·lícula biogràfica James Dean (2001). Ha estat convidada en moltes sèries de televisió, incloent Arabesc, X-Files, Charmed, JAG, Ugly Betty, According to Jim, Ghost Whisperer, CSI: Miami, Desperate Housewives i Mad Men.
Benson va néixer a la ciutat de Nova York, filla del fotògraf escocès Harry Benson.
Wendy Benson es va casar l'any 2000 amb l'actor Michael Landes. La parella té dos fills

## Filmografia
### Cinema

* 1997: El senyor dels desitjos (Wishmaster): Shannon Amberson
* 2010: Burlesque: Marla

### Televisió

* 1992-1993: Les Ales del destí (sèrie de televisió, 6 episodis): Taylor
* 1993: Beverly Hills 90210 (sèrie de televisió, temporada 4 episodis 1 i 2): Darla Hansen
* 1993: Generació música (sèrie de televisió, temporada 2 episodi 13): Katie Stone
* 1995: Arabesc (sèrie de televisió, temporada 12 episodi 2): Gina Sherman
* 1996: X-Files (sèrie de televisió, temporada 3 episodi: Margi Kleinjan
* 1997: Clueless (sèrie de televisió, temporada 2 episodi 7): Tiffany
* 1999: Charmed (sèrie de televisió, temporada 1 episodi 22): Joanne Hertz
* 2001: Era una vegada James Dean (telefilm): Julie Harris
* 2002: JAG (sèrie de televisió, temporada 8 episodi 5): Jeannine Zuzello
* 2007: Ugly Betty (sèrie de televisió, temporada 2 episodis 9 i 11): Veronica
* 2009: According to Jim (sèrie de televisió, temporada 8 episodi 14): Meredith
* 2009: Ghost Whisperer (sèrie de televisió, temporada 5 episodi 10): Bonnie Olmstead
* 2011: Els Experts: Miami (sèrie de televisió, temporada 9 episodi 14): Cindy Hawkins
* 2010-2011: Desperate Housewives (sèrie de televisió, 4 episodis): Colleen Henderson
* 2012: Castle (sèrie de televisió, temporada 4 episodi 11): Amy Kemp
* 2013: The New Normal (sèrie de televisió, temporada 1 episodi 13): Courtney
* 2013: Touch (sèrie de televisió, temporada 2 episodis 2 i 5): Beth Friedman
* 2013: Mad Men (sèrie de televisió, temporada 6 episodi 2): Cathy

## Referències

* ↑ «Wendy Benson | TV Guide» (en anglès). [Consulta: 13 novembre 2018].
* ↑ «Wendy Benson-Landes».
* ↑ «WEDDINGS; Wendy Benson, Michael Landes» (en anglès). The New York Times.
# Heartthrob (pel·lícula)

Heartthrob és un thriller estatunidenc de 2017, escrit i dirigit per Chris Sivertson.

## Trama

Poc després de graduar-se a l'institut, Henry, un jove tímid, coneix a Samantha, que pateix una mala reputació a causa dels rumors que corren de que ha tingut relacions amb molts nois. Quan es troben per primera vegada discuteixen a causa dels prejudicis que tenen un de l'altre, però més tard Henry es disculpa i quan Samantha surt de treballar li ofereix sortir a passejar. Ell s'enamora obsessivament d'ella, però al descobrir les relacions passades de Samantha, mata a un dels seus antics amants.
Henry és acceptat a MIT, la universitat que vol que vagi la seva mare, però s'hi desapunta per quedar-se amb Samantha, que ha estat advertida sobre el seu comportament obsessiu i que trenca amb ell perquè torni a apuntar-se a MIT. Henry està segur que la seva mare ha parlat amb Samantha. Posteriorment, mata a un amic proper de Samantha, Dustin, i convida a Samantha a un sopar a casa seva, dient-li que al final s'ha apuntat al MIT. Mentre mengen i ell se'n va un moment, Samantha puja al pis de dalt i al dormitori, descobreix que la mare d'Henry es troba lligada a una cadira. Henry treu un ganivet, s'ofereix per tallar el drap que lliga els braços de la seva mare a la cadira i reconeix que ha assassinat a Dustin. Un cop alliberada, la mare aconsegueix escapar i Samantha es queda sola amb Henry. Aquest, suplica a Samantha perquè marxin junts, però ella ho rebutja i Henry es suïcida clavant-se el ganviet al pit. Dies després de la seva mort, Samantha llegeix un escrit seu per correu electrònic que havia escrit abans del sopar amb ella. Al final, ella explica que llegint l'escrit descobreix que ningú l'havia estimat tant com ell, malgrat ser un psicòpata amb els demés i un obsessiu.

## Repartiment

* Aubrey Peeples com a Sam Maddox
* Keir Gilchrist com a Henry Sinclair
* Peter Facinelli com a Mr. Rickett
* Jimmy Bennett com a Dustin
* Taylor Dearden com a Cleo
* Ione Skye com a Jody
* Felicity Price com a Colette
* Tristan Decker com a Bailey
* Connor Muhl com a Flynn
* Rebecca Huey com a Tina
* Caroline Huey com a Tasha
* Daniel Nsengimana com a Josh
* Austin Kulman com a Brendan
* Reza Leal-Smartt com a Audrey Bellwether
* Ian Bond com a Danny
* Echo Bull com a Mrs. Tachuk
* Lowell Deo com a Mr. Tachuk
* Aaron Ross com a DJ
* Nazlah Black com a Rhoda
* Skyler Verity com a Guitar Dude
* Thom Delahunt com a Diner Patron
* Giovanni V. Giusti com a Firekeeper

## Producció

Es va filmar a Tacoma, Washington.

## Estrena i disponibilitat

La pel·lícula va tenir un estrena limitada als Estats Units, el 27 de juny de 2017, i s'ha emès per Netflix.

## Referències

* ↑ «Tacoma thriller mixes Hollywood stars and locals».
# Mallén

Mallén és un municipi de la província de Saragossa, ciutat de la qual està a 52 km, i integrat a la comarca del Camp de Borja.
Durant l'edat mitjana fou part d'una comanda de la Castellania d'Amposta, de l'orde de Sant Joan de Jerusalem, que comprenia també els pobles de Fuendejalón i Gallur.

## Referències

* ↑ «Mallén» (en castellà). Diputación Provincial de Zaragoza. [Consulta: 11 juny 2023].
# Guan d'Orton

El guan d'Orton (Penelope ortoni) és una espècie d'ocell de la família dels cràcids (Cracidae) que habita la selva humida del vessant del Pacífic, des de l'oest de Colòmbia, cap al sud, fins a l'oest de l'Equador.
# Geert van der Weijst

Geert van der Weijst (Reusel, Reusel-De Mierden, 6 d'abril de 1990) és un ciclista neerlandès que competeix professionalment des del 2011.

## Palmarès

* 2011
** Vencedor d'una etapa a la Ronde van Vlaams-Brabant
* 2012
** Vencedor d'una etapa al Tour de Gironda
* 2012
** 1r a la Volta a Düren
** Vencedor d'una etapa al Tour de Gironda
** Vencedor d'una etapa al Kreiz Breizh Elites
* 2014
** Vencedor d'una etapa al Tour de Loir i Cher
** Vencedor d'una etapa al Tour de Gironda
* 2015
** 1r al Circuit del País de Waes

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
# Maadd

Maaad fou un nom col·lectiu per les tribus àrabs del nord d'Aràbia.
Segons la genealogia habitual Maadd era fill d'Adnan i el pare de Nizar que va tenir tres fills: Mudar, Iyad i Rabia que van poblar el Diyar Mudar, Diyar Rabia i la Djazira. Els àrabs del nord es consideren en general descendents dels Banu Mudar i dels Banu Rabia.

## Referències

* Enciclopèdia de l'Islam, V, 901
# Contrapès

Un contrapès és un pes, que s'utilitza per equilibrar les forces sobre el parell motor. S'utilitzen allà on es desplacen masses considerables.

## Principi

Els contrapesos s'utilitzen principalment en ascensors, grues i portes basculants. Per aconseguir estabilitat, ha de compensar la força que s'espera que es produeixi. Un contrapès ajuda a alçar pesos importants, atès que les forces oposades es neutralitzen amb l'efecte de la gravetat. La direcció correcta del contrapès s'aconsegueix amb l'ajut de corrons de sentit de gir variable. Els contrapesos també s'utilitzen en girs per evitar un tomb. Segons la llei de la palanca, el moment parell necessari resulta de multiplicar la força per la distància de la força al centre de gir.

## Aplicacions
### Girs

* Grua: una aplicació típica és el contrapès de grues torre i grues mòbils en forma de pesats blocs de formigó. Quan es carrega al braç té un gran moment de força, que es compensa amb els contrapesos.
* Carretó elevador: un pes, normalment situat a la part posterior del vehicle garanteix l'estabilitat.
* Fonèvols: funcionen segons el principi de palanca, on un contrapès al braç curt garanteix l'acceleració necessària en el braç llarg.
* Equilibrat de rodes: els pesos col·locats en la roda asseguren que l'eix de rotació coincideix amb l'eix principal d'inèrcia. Només llavors desapareixeran les possibles forces pertorbadores respecte a l'eix (vibracions). També s'utilitza aquest mètode en les rodes de les locomotores de vapor.
* 'Metrònom: un metrònom extensible té un pes desplaçable que està fixat al pèndol. El pèndol es manté en oscil·lació gràcies a un mecanisme de molles. Segons la posició del pes es pot determinar la velocitat.

### Moviment lineal

* Ascensor: per aixecar pesos s'utilitzen contrapesos en un ascensor de sogues, que estan fixats a la cabina mitjançant corrons i s'inverteixen en el sostre (o al revés). D'aquesta manera, el motor que desplaça la cabina únicament ha d'alçar la diferència entre la càrrega i el contrapès. A més, el contrapès augmenta l'acceleració en pujar, al mateix temps que la disminueix en baixar. També els ponts plegables i d'elevació vertical treballen segons aquest principi.
* Ascensor espacial: per un ascensor espacial, de forma teòrica hi ha d'haver un contrapès al final de la soga, que permeti transportar càrregues a l'espai. El contrapès s'encarrega que la gravetat de la soga es trobi en l'òrbita geoestacionària, perquè la força centrífuga equilibri la força d'atracció de la Terra.

## Vegeu també

* Palanca

## Referències

* ↑ The History of the Elevator - Elisha Otis. Arxivat 2021-10-01 a Wayback Machine.
# Muralles de Kaesong

La ciutat emmurallada de Kaesong envolten el castell reial, Manwoldae. Les parets tenen una longitud total de 23 km i estan parcialment conservades.Estan inscrites a la llista del Patrimoni de la Humanitat de la UNESCO des del 2013.

## Referències

* ↑ Centre, UNESCO World Heritage. «Historic Monuments and Sites in Kaesong» (en anglès). [Consulta: 13 març 2021].
# Humanitat (desambiguació)

«Humanitat» té aquests significats:
* Conjunt d'éssers humans, vegeu humà
* Humanitat (qualitat) qualitat d'humà pròpia de l'humanisme. En aquest sentit, és de significat proper a civisme, urbanitat o ètica.
* Humanitats: són el grup de matèries acadèmiques unides pel seu objectiu d'estudiar la condició humana i una aproximació qualitativa que normalment evita que un sol paradigma arribi a definir una disciplina.
* Patrimoni de la Humanitat: pla de protecció dels béns culturals i naturals del món, proposat per l'Organització de les Nacions Unides per a l'Educació, la Ciència i la Cultura (UNESCO).
* La Humanitat: diari barceloní.

## Vegeu també

* Home
# Malmij

«Malmij» té aquests significats:
* Malmij (Kírov), ciutat de l'óblast de Kírov, a Rússia
* Malmij (Khabàrovsk), localitat de l'óblast de Khabàrovsk, a Rússia
# Guan marail

El guan marail (Penelope marail) és una espècie d'ocell de la família dels cràcids (Cracidae) que habita la selva humida, especialment a prop de l'aigua, del sud de Veneçuela, Guaiana i nord del Brasil.
# Maadi

La cultura de Maadi rep el nom de la vila de Maadi, 5 km al sud del Caire, Egipte. S'hi han trobat productes (ceràmica, pots) importats de Palestina, mentre que la ceràmica local és pobra i similar a la ceràmica de l'Alt Egipte de la mateixa època. Menjaven peixos del riu. La comunitat es va fer cada vegada més complexa amb importacions del Sinaí, acumulació de gerres, agricultura més desenvolupada, etc. A Buto, s'ha trobat un altre assentament (1980) i, per les troballes, es creu que hi va haver relacions amb la cultura d'Uruk a Summer. Va iniciar-se al cinquè mil·lenni i es va perllongar fins avançat el quart mil·lenni.
La barriada d'Al-Maadi (معادي) al Caire, hi va sorgir el 1904 amb la construcció del ferrocarril del Caire a Helwan, i es va anar poblant densament ensems que el creixement de la capital d'Egipte.